Anebdu
10
- Istanen xef tebrat
Itari
t': Lmeddan Oumar Numid (Tvanja)
“Maghar
tugi Nunja ad d tarr xaf i? (itxarris Massin), imara war day i texs svafi ad
ayi d tari «war cek texsegh ca”, ma yeqseh ad tettvef aghanib huma ad ayi d
tari! Balak turezzu ad ayi tejj tmarritegh, fessyegh di tiri s tmessi
tasemmadvt! Wac tahenjirt amecnaw Nunja ad as isuref (pardonner) wur nnes ad
tejj wenni i tet itexsen ad imarret u nettat ad day s tbeppig ad xaf s tedvsva
zi tzeqqa n taddart! Upu, manaya ursar (oemmars) ad yiri! Ursar Nunja ad
txarrves ammu! Ad tagh war day i d tarri taynit wapa, nigh tghir as
tmaredvnegh wapa arezzugh ad kid s iraregh tiraret n ihenjiren imezvyanen! Nigh tghir as necc d abupari yeffegh ayi wadji
war ufigh min gh ad ggegh uca urigh as tabrat! Maca min mma i d as itghir, d
aghir xaf s ad xaf id tarr! Ass a
s ughir xaf s ad d yass!”
Ass
a yiwedv d!
Yargeb
Massin aked Sifaw d Tvutvu ghar taddart n Maghuc. Ufin din ghar tnebdat n
tewwart Dipeyya. Wetcma s teqqim,
nettat d taqicuht n sin n idvaren mmuten as zeg ûmi tugha t d tamezvyant, war
tet iwyen imawlan nnes ghar umesgenfu umi d tewdva xef weghyur. War xaf s
uzzren huma ad teggenfa. Teqqim amenni ar ami tedvha d taqidvart. Umi ghar s iwdven nnan as:
-«Azul
xaf m a Dipeyya nnegh!»
Tarr
d xaf sen s yijj n wesfarnen yizvidv:
-«Azul
a yayetma, a yghellirasen n yeghzvar n uriri!»
Isseqsa t Massin:
-«Mani
tedja Yetvu? Ma aqqa t da di taddart nigh?»
-«Wap aqqa t da
ghar ugensu n taddart tsvebban arudv.»
Awarni ca n
tminutin teffegh d Yettvu s waddud isrighwa d ghar tmûrt axmi nni tewsar
nettat oad d tamezyant war tiwidv simraw (20) n isegusa. Tittvawin
fghent id ggûr ad as d wdvant, mara targeb d xef ca n yijjen ghar ca n
tmeddit ad as itghir d henna s tamzva!
Tessigh
asen fus, ssighen as ura d nitni ifassen nsen, ssentan ssawaren aked waya-wya,
ijj itoawad i wenndvnit, tenna s d Yetvu i Massin:
-«Nunja
rexxu oad i d ssa tekka, yiwi yi d arebbi teddu ghar xatc s Trayetmas!»
Isseqsa
t:
-«Tedwer
d nigh oad?»
-«Oad
war d tedwir! Maca rexxu t gh ad tafed tedwer d!»
-«Axyar
wap! xsegh ad cem sseqsigh ma tarr d xef tebrat nni nigh oad?»
Tessadar
attvawen nni n Twuct, tzvem ancucen, tarzvem ajeqmim yurdvusen uca tarr d xaf
s:
-«Wap
tarr d xaf k s yijj n westan war dt ikessi wur ura d guggu! Tugi ac a wma ynu,
tenna c upu!»
Yuca
aked tmessi tekkar deg wur nnes areqqagh yaredvben am warecti, axmi nni t’
tewta s useyni izewghen s fuffu ghar wur issentan ireddu ineddu itwezwiz.
Wdvan as ifadden ghar tmûrt, iprudji, ighridjet as wur yexs ad yarr,
ittvef s ifassen xef uzedjif, ixzvar ammu d wammu, yeswedv ghar ujenna,
war yufi min gh ad yegg ura min gh ad yejj, iqqim as ha ad iru am useymi ad
isghuy deg wjenna am yizem i iyezmen, iwaregh wudem nnes am tafsut yuzghen s
izenzaren n tfuct n unebdu. Isekêdv deg imeddukar nnes iggum ad as d yeffegh
wawar zeg wqemmum. Ismun d ca n tzemmar s ughir huma ad asen yini:
-«Zighenta
ammu a Nunja tescemdved anaruz inu (espoir) tesdeoqed tirja ynu!»
Awarni
wawar aked yixf nnes, isseqsa Yetvu:
-«Maca
maghar tugi?»
Tessiwer
d Yettvu tenna s d:
-«Mayenzi
nettat qa war d as tecqid! Ha cek itbupruyen wapa tessarwated barra i wnedrar!
Ujar manaya, ad ac arnigh ij n uneghmis nneghnit is rami tettvef tabrat nnec
tghars it tarr it d ifetwizen tezzuzzar iten di tehwict yisi ten usemmidv
itewwej iten war ssinegh mani, zi ssin tenna yi is nettat war tzemmar ad tmun
aked ihcayceyyen huma akid sen tegg tayri, tarni tenna yi qa yeqqim as ca n
sdvis n wussan hima ad tedwer ghar Tvanja acku tuza ghar s tmûrt a d yinn day
s izedghen, uzan ghar s ihcayceyyen d “repjij”
amecnaw kenniw!»
-«Amecnaw
neccin!»
-«D
manaya i d ayi d tenna, necc nnigh awem d’! D wa d astan nnes a
Massin!»
Qqimen
tbepdven marra idsen i wneghmis a i d asen d tessiwedv Yettvu. Issiwer Sifaw
inna s:
-«Neccin
d ihcayceyyen d “repjij”!»
Uryen
as idammen i Tvutvu ghar uzedjif, inna s s ij n umijjaw yegdvar am wenni n
icarri:
-«Yedji
s n ridziren (péché) waxxa mara war d as arzvigh akemmir! mara war d as
ssecnegh min neona neccin ad tzvar ihcayceyyen d “repjij”!»
yenna
Sifaw:
-«Waxxa
day m a m idvaren ifarghen mara war smeddvardvaregh yemma m a yedji s n
wazzrey!Imara war d am ssusfegh x ukemmir, necc d uday!»
Inna
Massin:
-«Xmi
nni i d ssa gh ad tekk, ad kid s ttindaregh, mara war s gharsegh! Necc tghir
ayi tcuni n wudem nnes am tenni n wur nnes d guggu nnes! Asoa ghar s ur d
abarcan amecnaw wenni n trefsa, guggu d abezzuh amecnaw wenni n tyazidvt!»
Tessijj
d Nunja s waddud nnes zi awarni i yzeghran d wecfir i yghemyen aked tmawin n
webrid itawyen ghar taddart n
xatc s. Teggûr s ticri n tmuccewt, tesfarnin am useymi i ygharwadv yejjun s
isennanen d tpendeyyin yiwdven d tinni izewghen umi qqaren Oekca. Tirdv d ij n
umayur (tricot) d azeggûgh, d ict n farda d tabarzeyzawt tetwarcem day s ict
n tnewwact d tazeggûght sennej i wehsin nnes.
Ha
yentveh day s Massin, isama ghar s nican am ij n ughiras iharrec ghar tgheydet
n wezvghar. Umi ghar s yiwedv yarzvem ajeqmim am ca n weqzin immuzzar. Issenta
ad tet yekkûr x umezwaru s tefransist:
-«Sale
pute!»
Rexxu
s tamazight i tet yekkûtr:
-«Necc
d ahcayci nigh d “apjij”! Maca i cem mi teonid? D “puta” a taghyutc n
wurtan! Yallep arr d xaf i a tafunast tafaryat am yinjan! War tzemmared rux ad
tessiwred ura ad semsid ancucen nnem ap!Yallep tebbveg ghar yemma m zzat m ad
cem tvfegh ad am gharsegh s yiccar inu»
Iqnunni
yas d umetva zi tmughri iccarcûr d am imuzzar n idurar n Atlas, izwegh as
ughembub am tumatic, arcemnt as d tifras n uxeyyeq xef wudem nnes areqqagh
itwardven s wazvri d agmaw (naturel). Tennixses uca tessenta tetru am uhenjir
amezvyan umi ggin diddi, awar war d’ tessiwer, tbedd arendad i Massin
txezzvar day s ij n wexzvar axmi nni d as teqqar “Ursar ma dja trajigh zzay
k manaya a Massin!”. Tedvfar ticri nnes ghar tigmi nsen maca asfarnen nni zi d tusa yuzegh yecmedv idwer d ighedv
yudum aked imettwawen yeghri s adu car ineghden s ticri n yewdan d zwayer.
Yaredf
it Tvutvu awarn as, yekkûr it, yenna s:
-«Ad
am arzvegh akemmir imara tessiwred xaf negh ammu twara nnedvnit! Neccni war
nedji bu d ihcayceyyen ura d “repjij”! Cem d yemma m d yesma m idjan d “putat”!
U mapu zi manaya kennint war ghar kent da bu raq jar anegh ayetbab n Ighzvar n
uriri! Mara texsent ha tvebgent ssa, araq
ncent aqqa d’ di Tvanja dini ittawant “putat”! Twara ya neggam tet d
tanewjiwt, maca twara nnedvnit ad am nescen min neona neccin tarwa n Ighzar n
uriri, imara war d am nessexnunnes akemmir deg wcar yarewyen s waman!»
Inna
s Sifaw zi raggûj, nettat teddu ad tessvûref aymir n tehwict nsen:
-«
Ser, a yedji s n weydi, a tafunast n wedrar, ixessva m ad tessned is neccin
panet negggûr deg webrid iseggden rid d wenni ifarghen i di tegggûrent
kennint! D kennint idjan kiwalu! Cem d yesma m ixessv ikent urekkûdv,
teffupartent da deg Ighzar n uriri!»
Tessijj
d yemma s n Nunja zi tewwart n taddart nnes, teffegh d ghar tehwict, areddfent
id yessi s nnedvnit, umi tent yezvra Massin ittar zeg imeddukar nnes:
-«Svafi
sqarem, pa yemma s di tehwict,
war tet tekkûrem ca svafi! Qa d anegh d tser ad xaf negh tessekkar adcir
marra s tghuyyit d tezwart!»
Tragha
t id yemma s tenna s d:
-«Mi
cem yughin a Nunja ynu aked ihenjiren nni?»
Tarra
d xaf s nettat tetru tnixsis:
-«War
ssinegh mi ten yughin akid i tekkûren ayi, urezzun ad ayi wten amen war sen
ggigh walu! War ssinegh min ten yughin mmendvaren d xaf i ghar tdeggût a!»
Tesseqsa
t id yemma s, tenna s d:
-«Min
onan yina?»
-«Sifaw
d Tvutvu!»
“Sifaw
d Tvutvu!”
Maca
Massin qa war d tidar isem nnes!
Ixarresv
Massin “Sifaw d Tvutvu! war ssinegh maghar war d tidar isem inu necc? Nettat
wapa yessnen maghar!”
Tekkûrr
iten d:
-«Waxxa
day wem a tarwa n ridziren! Ayt bu yinjan min d awem ggint yessi a yitvan? Ma
temmuzzarem nigh teffupartem war tufim wi d awem gh ad yarzven ighezdisa, a
tarwa n min d gh ad yinigh! Yallap
siwrem a ymurdvas!»
Yarra
xaf s Tvutvu yenna s:
-«D
nettat i yessentan tekkûr anegh amezwaru!»
Tenna
s d Nunja:
-«Wap
a bu yxarriqen wap! Mermi cek kkûregh a yaghyur n imedyazen? Min d ac ggigh
nec yallep arr d xaf i a mmi s n ridziren!»
Ighezz
ghar s tighmest uca yenna s:
-«Qqen
xaf i ajeqmim nnem, a tmufright, ad tecced ixef nnem!»
Tzawar
id’ id yemma s n Nunja:
-«Oad
tarennid day sent, a yarrec n unuri, yallep tebvgem ssa, kenniw war kid wem bu
wawar, awar d utindar aked yemmat wem! Tiwecca ad ddugh ghar sent akid sent
ttindaregh!»
Ha
teddeoleg tghuyyit d uzawar jar asen d yemma s n Nunja, ssentant tmettvutin d
iwessura d ihenjiren ssajjan d zi rekwazi d tewwura amecnaw iqnenyen zeg
iyenniren, huma ad bepgen di tmezgunt. Umi ufin amenni uyûren nitni, nitenti
udfent ghar taddart nsen zarqent id tawwart awarn asent.
Yesseodu
Massin tameddit i d yusin war yettvis. Yessens ixeyyeq, iswengim deg ûssan d
gh ad yasen, mamec gh ad yirin, ixezzvar day sen is d ibarcanen am tsadjest d
imarzagen am uriri war tirin amecnaw yinni yeodun. Itwara tirja nni yizvidven
am tamment tecmedv am ufartu nni iddahan s yixef nnes di tmessi war yessin is
ad t’ tessedoeq! Svafi, d ta d taneggarut n uxarres d tirja yecnan di
Nunja!
Yeddu Massin
tiwecca nnes ghar Sifaw s yijj n wudem ixeyqen arsint xaf s tifras n imenwas.
Isqarqeb di tewwart, teffegh d ghar s ict n wetcma s tamezvyant, isseqsa t
“ma din Svifawت?”
tenna s d “wap”. Yessijj
d netta zi tewwart, ittar zzay s ad yadef akid s ghar ugensu. Udfen, uca
ssentan tparaden, tuss d ghar sen Taziri wetcma s n Sifaw tameqrant; ict n
thenjirtd tmighist rebda teqqar
tidett, ixarriqen war ten tessin.
Awarrni
umi d as tenna azul i Massin, tessigh as fus, uca tegga s ij n rfadj yemghar
umi d as tenna:
-«Maghar
a Massin i d as teggid amenni i Nunja idvennat ghar tdeggût? Mana wawaren nni
d as tennid! Maghar i tet tekkûred? min d ac tegga? Qa tenna yi marra min d
as tennid d min d as teggid!»
Isekkef
tazwut ghar tarut, issemsa ancucen nnes, yarzvem imi nnes, yenna s:
-«Tesdapedj
ujar manaya, dja xsegh ad tet smûredvsegh jar ifassen inu mri war gîdegh!»
Tessbedd
it’ deg ûwar umi d as tenna:
-«U
tenna yi is oemmars ad ac tessuref di tudart nnes i gh ad teddar xef tikwra
nni zi tet tekkûred! U oad tekkûred tet s tefransist!Tghir ac nettat war
tessin tafransist nigh? Tenna c ura d nettat teghra t u
tessen it! Termes
awaren war yecnin i d as tennid!»
Issbedd
it deg ûwar mahend ad as yini maghar i tet yekkûr s tefransist:
-«War
dji dwa d amentil i d ayi yejjin ad tet kkûregh s tefransist! maca, ssiwregh
akid s nigh ad am inigh kkûregh tet zzay s hima imezdagh war tessnen min d as
nnigh mayenzi kkûregh tet s ca n tikwra wdvant arebbi ad ayi yessuref wapa!»
-«U
oad teqqaregh t s yires nnec d azirar! Maca, maghar i tet tekkûred? Mayen d
ac tegga a yatvellus?»
-«Maghar
war tessined oad min d ayi tegga?!War d am yenni walu Sifaw?»
-«Upu!
War d ayi yenni walu!»
Yisi
fus nnes ghar uqemmum, issek s idvewdvan xef wancucen nnes, uca yenna s min
yemsaren:
-«Idvennat
amen tessned, tenna yi Yettvu
rami tet sseqsigh xef ustan n Nunja xef tebrat i d as urigh mechar zeg
ûmi is Nunja tekkûrr i kenniw d
marra tarwa n Ighzar n uriri, tenna yi is neccin d ihcayceyyen d “repjij”!
Necc oemmars war keyfegh tahcict! Ca n twaratin teggegh ca n tgarrutin n taba
mara ufigh tent! Maca Sifaw d Tvutvu d Usekkûr d Uyûr d…nitni oemmars war
ggin garru deg wqemmum! Iwa xzvar nettat tenna sen d ihcayceyyen!»…
Tenna
s, d netta oad issawar:
-«War
dji ca d tidett! Oemmars nettat ad tini ammu! War
tzemmar mayenzi ura d nettat d yedji s n Ighzar n uriri, texs it’ amecnaw
neccin marra! Arni ghar manaya is nettat war tzemmar ad xaf k tini manaya, war
s iticc ur nnes ad cek tekkûr a Massin, acku (mayenzi) tenna yi idvennat umi
kid s msagaregh is ura d nettat texs i cek, tettvef tabrat nnec tebbirrep as s
wattvas, u tenna yi belli ura d nettat tarezzu ad kid c temsagar huma ad kid c
tparred, maca, war tzemmar, acku imezdagh war texsen manaya amec tessned. Maca
mri tzedghem s sin itwem deg ij n Ugharam amecnaw Nnadvur nigh Azghenghan nigh
di Tvanja iri temsagarem! D manaya i txemmer deg wur nnes! D ta idja d tidett!
Min d ac tenna Yettvu marra d iserkiten (ixarriqen). Yiwi yi d arebbi ttasem
zzay s, wi yessnen?»
Yuca aked ixf nnes
tugha t’ tyarzawt, isseqsa t s yict n tnixt txeyyeq:
-«Maca mayemmi
tghars tabrat inu umi ura d nettat texs ayi?!»
-«War tet tghars
ca! Wi d ac t’ yennan?»
-«D Yettvu!»
-«Ha tesxarriq xaf
k wapa tamcumt nni n Yettvu!»
-«Maca, min d as
ggigh nec huma ad xaf i tesxarreq!
I Nunja mayen d as tegga i yedji s n ridziren! Ad tecc ixf nnes! Oad ad kid s
yeffegh umutten nnegh! Ura d necc buqaregh acku maregh kkûregh tet zzat ma ad
ssnegh tidett! Sedj a Taziri imara temsagared aked Nunja, ini as Massin
itettar zzay m asuref waxxa nettat tezzudj oemmars ad ayi tessuref, ini as qa
tugha t’ tyarzawt x marra min d am yegga d min zzay s tesrid!»
Tenna s d Tziri s
umellegh:
-«Waxxa a Massin
ad as inigh marra manaya! Maca, d aghir xaf k ad as tesqaded ict n temrist n wûregh!»
Isfarnen uca yenna
s:
-«Ar tet gh ad
ggegh d tanemract inu xmi nni gh ad mgharegh ad ghar i yiri wagra:»
Yesfarnen s
wancucen, maca, wur nnes tekkar day s tmessi war dji wi tet gh ad yesxesyen,
yecmedv yefruri am tzeyyat yewdvan xef ca n wezvru temsebdva d ifetwizen. Rayas nnes yarrezv am tamedjatc n wejdvidv jar ifassen n umeysa. Tugha
t’ tyarzawt arami i tet yesseghri d tamarzagt am uriri! Marra manaya tegga s
t’ Yettvu; tendi as taxceft, isvûr day s am uyarziz itsapan di tsadjest
yarezzu xef peddu! Issiwer aked ixef nnes “Maca nettat min tiwi qao zi
manaya? Balak ttasem zi Nunja! Ad tagh ura d nettat texs ayi! Necc war d as
arrigh taynit! Ura d ij ma ad yessen tamghart min ghar s di guggu d min
txemmer deg wur nnes! S uya i d as yenna ixef nnes ad tesxarreq xef Nunja
waxxa nettat d tamedduketc nnes mahend ad tebdva jar ayi d akid s! Wap nican
mayenzi xef umezwaru tenna yi is Nunja tettvef tabrat inu tdvefes it uca
txemer it deg whsin, idvennat tenna yi is tghares it, tezzuzzar it yiwy it
usemmidv, ya m ixarriqen!”
“Ura d nettat
texs icek..”. D manaya i d as iqqimen itennedv deg wzedjif zegga d imsebdva
xef Taziri idwer d ghar taddart nsen.
(Isul
ad d yetwadvfar)
kab_Latn unk kab_Latn run_Latn kab_Latn swh_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn ltz_Latn kab_Latn tur_Latn kab_Latn kab_Latn kab_Latn kab_Latn kab_Latn glg_Latn lmo_Latn taq_Latn kab_Latn glg_Latn kab_Latn kab_Latn fij_Latn kab_Latn taq_Latn kab_Latn scn_Latn kab_Latn kab_Latn kab_Latn kab_Latn kab_Latn kab_Latn kab_Latn ban_Latn kab_Latn kab_Latn kab_Latn kab_Latn eng_Latn eng_Latn kab_Latn som_Latn kab_Latn cat_Latn kab_Latn kab_Latn quy_Latn kab_Latn kab_Latn dzo_Tibt kab_Latn srd_Latn kab_Latn kab_Latn kab_Latn kab_Latn kab_Latn kab_Latn nno_Latn kab_Latn ban_Latn kab_Latn kab_Latn swh_Latn kab_Latn kab_Latn sna_Latn kab_Latn kab_Latn kab_Latn kab_Latn kab_Latn kab_Latn taq_Latn nld_Latn kab_Latn lij_Latn kab_Latn kab_Latn fuv_Latn kab_Latn kab_Latn taq_Latn lij_Latn kab_Latn hat_Latn kab_Latn oci_Latn mlt_Latn kab_Latn taq_Latn kab_Latn dyu_Latn mlt_Latn kab_Latn kab_Latn taq_Latn fuv_Latn hne_Deva kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn war_Latn kab_Latn kab_Latn kab_Latn ron_Latn bug_Latn glg_Latn kab_Latn lij_Latn kab_Latn kab_Latn kab_Latn kab_Latn isl_Latn kab_Latn kab_Latn kab_Latn kab_Latn kab_Latn kab_Latn kab_Latn kac_Latn kab_Latn kab_Latn kab_Latn kab_Latn kab_Latn ibo_Latn kab_Latn kab_Latn kab_Latn taq_Latn kab_Latn unk kab_Latn kab_Latn nld_Latn kab_Latn kab_Latn kab_Latn kab_Latn tso_Latn twi_Latn kab_Latn kab_Latn gla_Latn kab_Latn epo_Latn kab_Latn kab_Latn kab_Latn ltz_Latn kab_Latn kab_Latn kab_Latn kab_Latn bam_Latn kon_Latn dyu_Latn kab_Latn dyu_Latn kab_Latn kab_Latn kab_Latn eus_Latn kab_Latn swh_Latn wol_Latn kab_Latn mlt_Latn kab_Latn kab_Latn kab_Latn ilo_Latn gaz_Latn kab_Latn kab_Latn kab_Latn kab_Latn kab_Latn quy_Latn kab_Latn kab_Latn lmo_Latn kab_Latn kab_Latn kab_Latn hau_Latn kab_Latn eng_Latn kab_Latn kab_Latn fao_Latn war_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ban_Latn kab_Latn kab_Latn kab_Latn luo_Latn kab_Latn kab_Latn kab_Latn kab_Latn kab_Latn knc_Latn kab_Latn kab_Latn swh_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bos_Latn kab_Latn kab_Latn kab_Latn kab_Latn kab_Latn kab_Latn kab_Latn ltz_Latn kab_Latn kab_Latn kab_Latn bos_Latn kab_Latn cym_Latn swh_Latn kab_Latn smo_Latn kab_Latn sot_Latn kab_Latn pag_Latn wol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ltz_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn taq_Latn kab_Latn kab_Latn som_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mlt_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lmo_Latn kab_Latn